## Pravilnik o izmjenama i dopunama Pravilnika o dodatnom nadzoru društva za osiguranje odnosno društva za reosiguranje u grupi osiguravatelja

### NN 79/2013 (27.6.2013.), Pravilnik o izmjenama i dopunama Pravilnika o dodatnom nadzoru društva za osiguranje odnosno društva za reosiguranje u grupi osiguravatelja

HRVATSKA AGENCIJA ZA NADZOR FINANCIJSKIH USLUGA

1652

Na temelju odredbi članka 15. stavak 1. točka 7. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12), članka 142. i članka 181. Zakona o osiguranju (»Narodne novine« br. 151/05, 87/08, 82/09 i 54/13) Hrvatska agencija za nadzor financijskih usluga na sjednici Upravnog vijeća održanoj 20. lipnja 2013. donosi

PRAVILNIK

O IZMJENAMA I DOPUNAMA PRAVILNIKA O DODATNOM NADZORU DRUŠTVA ZA OSIGURANJE ODNOSNO DRUŠTVA ZA REOSIGURANJE U GRUPI OSIGURAVATELJA

Članak 1.

U alineji 7. članka 1. Pravilnika o dodatnom nadzoru društva za osiguranje odnosno društva za reosiguranje u grupi osiguravatelja (dalje u tekstu: Pravilnik), iza riječi »vladajuće« dodaju se riječi »odnosno matično«, a iza riječi »osiguravateljni holding,« dodaju se riječi »mješoviti financijski holding,«.

Članak 2.

U točki 1. članka 2. Pravilnika iza brojeva »87/08« briše se riječ »i«, te se dodaje zarez, a iza brojeva »82/09« dodaju se brojevi »i 54/13«.

Točka 16. članka 2. Pravilnika mijenja se i glasi:

»16. Osiguravateljni holding je pravna osoba koja je vladajuće odnosno matično društvo i čija je glavna poslovna djelatnost stjecanje ili vlasništvo udjela u ovisnim društvima odnosno društvima kćerima, gdje su ta ovisna društva odnosno društva kćeri isključivo ili pretežno društva za osiguranje, društva za reosiguranje, ili strana društva za osiguranje odnosno strana društva za reosiguranje, od kojih je najmanje jedno od ovisnih društva odnosno društva kćeri društvo za osiguranje ili društvo za reosiguranje te koja nije mješoviti financijski holding u smislu zakona kojim se uređuje dodatna supervizija reguliranih subjekata koji čine financijski konglomerat.«

U točki 17. članka 2. Pravilnika riječi »Zakona o financijskim konglomeratima« brišu se i dodaju riječi »zakona kojim se uređuje dodatna supervizija odnosno nadzor reguliranih subjekata koji čine financijski konglomerat.«

Točka 18. članka 2. Pravilnika mijenja se i glasi:

»18. Mješoviti financijski holding je društvo definirano zakonom kojim se uređuje dodatna supervizija odnosno nadzor reguliranih subjekata koji čine financijski konglomerat.«

Članak 3.

U točki 2. članka 3. Pravilnika iza riječi »osiguravateljni holding,« dodaju se riječi »mješoviti financijski holding,«.

Članak 4.

U stavku 3. članka 5. Pravilnika iza riječi »strano društvo za reosiguranje,« dodaju se riječi »mješoviti financijski holding,«.

Članak 5.

Stavak 15. članka 11. Pravilnika mijenja se i glasi:

»(15) Pri izračunu prilagođene adekvatnosti kapitala društva za osiguranje odnosno društva za reosiguranje koje sudjeluje u povezanom društvu za osiguranje odnosno društvu za reosiguranje, stranom društvu za osiguranje odnosno stranom društvu za reosiguranje preko osiguravateljnog holdinga ili mješovitog financijskog holdinga, u izračun se u obzir uzima struktura posredničkog osiguravateljnog holdinga ili posredničkog mješovitog financijskog holdinga. Isključivo za potrebe tog izračuna, na kojeg se na odgovarajući način primjenjuju odredbe stavaka od 1. do 14. ovog članka, predmetni osiguravateljni holding ili predmetni mješoviti financijski holding tretira se kao društvo za osiguranje odnosno društvo za reosiguranje na koje se odnosi nulta granica solventnosti.«

Članak 6.

Naslov iznad članka 12. mijenja se i glasi:

»Izračun prilagođene adekvatnosti kapitala društva za osiguranje odnosno društva za reosiguranje kojem je vladajuće odnosno matično društvo, osiguravateljni holding, mješoviti financijski holding, strano društvo za osiguranje odnosno strano društvo za reosiguranje«

Članak 7.

U stavku 2. članka 12. Pravilnika iza riječi »osiguravateljnog holdinga,« dodaju se riječi »mješovitog financijskog holdinga,«

Stupanje na snagu

Članak 8.

Ovaj Pravilnik stupa na snagu 1. srpnja 2013. godine.

Klasa: 011-02/09-04/56

Urbroj: 326-660-13-2

Zagreb, 20. lipnja 2013.

Predsjednik Upravnog vijeća

Petar – Pierre Matek, v. r.

Pravilnik, NN 79/2013-1652